cyanic-selkie/wikianc huggingface dataset:
Nowa Huta
Historiaa
Vuonna 1954 vietettiin valtavan Leninin terästehtaan avajaisia. Se oli pitkään Puolan suurin tehdas. Sen kannattavuutta ei ollut ajateltu lainkaan: sen tarvitsema hiili tuotiin Sleesiasta ja malmi Neuvostoliitosta. Valmista terästä syntyi niin paljon, että kaikkea ei saatu kulutetuksi koko Puolassa. Näihin aikoihin sinne rakennettiin paljon mahtipontista stalinistista monumentaalista arkkitehtuuria edustavia rakennuksia. Koska Nowa Huta oli "sosialistinen", sinne ei edes suunniteltu kirkkoa. Nykyään sen stalinistista arkkitehtuuria pidetään Puolassa arvokkaana kansallisena muistomerkkinä.
Vuoden 1956 jälkeen arkkitehdeilla oli oikeus suunnitella vapaammin. Puolalaisia arkkitehteja vieraili Tukholmassa opiskelemassa uusia yhdyskuntasuunnittelun virtauksia ja alueelle rakennettiin ns. ruotsalaistaloja. Vaikutteita otettiin myös Le Corbusierilta. 1980-luvulla rakennettiin postmodernistisella tyylillä.
1970-luvulla Nowa Hutaan sijoitettiin Puolan suurin tupakkatehdas ja sinne perustettiin myös sementtitehdas. Terästä ilmoitettiin tuotettavan 7 miljoonaa tonnia vuodessa.
Nowa Hutan tehtaiden kannattamattomuudesta alettiin puhua 1980-luvulla. Lisäksi keskusteltiin tehtaiden aiheuttamista ympäristövaurioista. Riippumaton ammattiliitto "Solidaarisuus" järjesti mielenosoituksia, joissa vaadittiin parempia työolosuhteita ja kirkon rakentamista kaupunginosaan. Mielenosoituksissa oli mukana paljon Nowa Hutan tehtaiden työläisiä. Kirkonrakentamiselle oli ilmaissut tukensa jo 1970-luvun lopussa kardinaali Karol Jósef Wojtyła, myöhemmin paremmin tunnettu paavina nimellä Johannes Paavali II. Kirkko valmistuikin vuonna 1977.
Nowa Huta, joka ennen oli hallinnon lempilapsi ja propagandaväline on nykyään lähinnä "normaali" kaupunginosa. Ennen Leninille ja Kuuban vallankumouksellisille nimetyt kadut kantavat nykyään toisinajattelijoiden ja antikommunistien nimiä. Keskusaukiota koristanut Leninin patsas on kadonnut ja aukio on nimetty Ronald Reaganin mukaan. Tätä nimenmuutosta eivät kaikki ole kuitenkaan hyväksyneet.
Kulttuuri
1950-luvulla Puolassa esitettiin paljon "Laulua Nowa Hutasta". Elokuvataiteessa herätti 1970-luvulla huomiota ohjaaja Andrzej Wajdan elokuva "Marmorimies" kertoo muurarista joka rakentaa ateistista mallikaupunkia. Elokuvaa on paljolti kuvattu Nowa Hutassa.
Kulttuurilaitoksia:
Zlib
zlib on Jean-Loup Gaillyn ja Mark Adlerin kirjoittama tiedon pakkaamiseen käytettävä ohjelmakirjasto. Ensimmäinen versio ilmestyi vuonna 1995. Kirjastoa jaetaan ilmaiseksi zlib-lisenssillä. Se on kirjoitettu C-kielellä, ja toimii useilla eri käyttöjärjestelmillä.
zlib kehitettiin 1995 PNG-kuvien käsittelyyn tarkoitettua libpng-kirjastoa varten. Se käyttää deflate-algoritmia, joka on LZ77:n (Lempel-Ziv 1977) muunnos. Samaa algoritmia käytetään gzip-ohjelmassa ja ZIP-tiedostoissa.
Siitä on tullut de facto -standardi, jota käytetään esimerkiksi Linux-ytimessä, iPhonessa ja PlayStation 3:ssa. Vuonna 2002 zlibista löytyi haavoittuvuus, jolloin tekijät julkaisivat listan lähes 600 ohjelmasta, jotka sisälsivät kirjaston. Mukana olivat Microsoftin Microsoft Office, Internet Explorer, DirectX, Messenger ja Front Page.
zlib-lisenssi
zlib-lisenssi on avoimen lähdekoodin lisenssi, joka on Free Software Foundationin ja Open Source Initiativen hyväksymä sekä yhteensopiva GNU GPL -lisenssin kanssa.
Haris Vučkić
Haris Vučkić (s. 21. elokuuta 1992 Ljubljana, Slovenia) on slovenialainen jalkapalloilija, pelipaikaltaan hyökkäävä keskikenttäpelaaja. Hän on vuodesta 2017 edustanut alankomaalaisseura FC Twentea.
Etelänkallioimarre
Etelänkallioimarre (Polypodium interjectum) on pohjankallioimarretta (Polypodium vulgare) suuresti muistuttava ja vaikeasti tunnistettava saniainen. Se kasvaa 15–45 senttimetriä korkeaksi. Saniaisella on suikertava maavarsi, josta kasvaa yksittäin kertaalleen pariliuskaisia lehtiä. Uudet lehdet kehittyvät kesällä. Pohjankallioimarteeseen verrattuna lehtilapa on kapean kolmiomainen, lehtiliuskat suipommat ja hienosahaiset. Itiöpesäkeryhmät kasvavat lehtiliuskojen alapinnalla, ne ovat soikeat, elo-syyskuussa itiöivät. Etelänkallioimarretta esiintyy Euroopassa. Pohjoismaissa se on harvinainen, eteläinen ja esiintyy lähinnä Tanskassa. Se kasvaa kivimuureilla, kallioilla ja vanhojen tammien rungoilla.
Haris Vučkić
Vučkić siirtyi Slovenian jalkapalloliigan NK Domžalesta Englannin Valioliigan Newcastle Unitediin kesken kauden 2008–2009. Vielä ensimmäisenä kevätkautenaan seurassa hän ei saanut peliminuutteja Valioliigassa. Elokuussa 2009 Vučkić teki ensiesiintymisensä sarjaottelussa Newcastlen paidassa, tosin sarjataso oli vaihtunut Mestaruussarjaan. Newcastle palasi takaisin pääsarjaan kaudeksi 2010–2011, mutta Vučkić joutui odottamaan ensimmäistä Valioliiga-otteluaan vielä seuraavaan kauteen pelaten sen lopulta elokuussa 2011. Liigaotteluita ehti kertyä neljä, kunnes helmikuussa 2012 Newcastle lainasi Vučkićin Mestaruussarjan Cardiff Cityyn. Kaudeksi 2012–2013 hän palasi Newcastleen, muttei päässyt kertaakaan liigassa kentälle koko kauden aikana. Vučkić jäi ilman peliaikaa myös seuraavan kauden alussa, mutta marraskuussa 2013 hänet lainattiin Ykkösliigan Rotherham Unitediin. Kaudeksi 2014–2015 Vučkić palasi jälleen Newcastleen vahvuuteen.
Vučkić teki ensiesiintymisensä Slovenian maajoukkueessa vuonna 2012.
Innocentius II
Paavi Innocentius II (k. 24. syyskuuta 1143) oli paavina 14. helmikuuta 1130 – 24. syyskuuta 1143. Hänen oikea nimensä oli Gregorio Papareschi di Guidoni. Paavi Paschal II teki hänestä kardinaalin. Tässä ominaisuudessa hän seurasi paavi Gelasius II:ta tämän pakomatkalla Ranskaan. Paavi Calixtus II käytti häntä useissa tärkeissä tehtävissä, kuten Wormsissa, jossa solmittiin rauha Pyhän saksalais-roomalaisen keisarikunnan kanssa 1122 (ks. Wormsin konkordaatti).
14. helmikuuta Innocentius valittiin pikaisesti kuolleen Honorius II:n seuraajaksi. Hänen oppositionsa valitsi kohta Pietro Pierleonin vastapaavi Anacletus II:ksi. Innocentius ei pystynyt pitämään asemiaan Roomassa, vaan lähti Pisan ja Genovan kautta Ranskaan, jossa Bernhard Clairvauxlainen varmisti hänelle papiston ja hovin tuen. Samana vuonna lokakuussa Saksan Lothar II ja tämän piispat hyväksyivät hänet kirkolliskokouksessa Würzburgissa. Tammikuussa 1131 hän keskusteli hyvässä hengessä Englannin kuninkaan Henrik I:n kanssa. Elokuussa 1132 Lothar lähti sotilaineen Italiaan tarkoituksenaan sekä vastapaavin syrjäyttäminen, että oma kruunaamisensa keisariksi. Kruunajaiset pidettiin Lateraanikirkossa 4. heinäkuuta 1133, mutta muuten sotaretki osoittautui hedelmättömäksi. Myöskään vuoden 1136 sotaretki ei lopettanut paavien välistä kiistaa, joka ratkesi vasta Anacletus II:n kuolemaan 25. tammikuuta 1138. Rauha palautui kirkkoon lopulta toisessa lateraanikonsiilissa 1139.
Paavin viimeiset vuodet olivat tulosten puolesta yhtä köyhiä kuin ensimmäisetkin. Hänen työnsä Rooman puolesta lähes kumoutui Rooman ja Tivolin välisessä riidassa, johon Innocentius II sekaantui. Roomalaisten tavoitteena oli alistaa Tivoli määräysvaltaansa, mutta paavi ei tähän suostunut. Lopulta roomalaiset karkottivat hänet kaupungista, joka julistautui tasavallaksi ja sen senaattia johti patriisi Giordano Pierleoni. Lisäksi hän oli riidoissa Ranskan kuninkaan Ludvig VII:n kanssa. Tämän kaiken kaaoksen keskellä hän lopulta menehtyi syyskuussa vuonna 1143.
Anatoli Ljadov
pienoiskuva|Anatoli Ljadov. Anatoli Konstantinovitš Ljadov (11. toukokuuta (J: 29. huhtikuuta) 1855 Pietari – 28. elokuuta (J: 15. elokuuta) 1914 Polynovkan kartano Borovitšissa) oli venäläinen säveltäjä.
Ljadov syntyi Pietarissa ja opiskeli Pietarin konservatoriossa muun muassa Nikolai Rimski-Korsakovin johdolla. Myöhemmin Ljadov itse toimi konservatoriossa soinnutusopin ja musiikin teorian opettajana. Säveltäjän tuotanto on pääasiassa pienimuotoista; muun muassa pianomusiikkia on julkaistu runsaasti. Pianokappaleissa on havaittavissa vaikutteita Robert Schumannilta ja Frédéric Chopinilta. Ljadov työsti baletti- ja oopperateoksia, mutta ei koskaan saattanut niitä valmiiksi. Tyylillisesti Ljadov liittyy niin kutsuttuun nuorvenäläiseen koulukuntaan, jonka huomattavimpia säveltäjiä olivat Rimski-Korsakov, Modest Musorgski ja Aleksandr Borodin.
Ljadov meni naimisiin vuonna 1884 ja sävelsi useina kesinä maaseudun rauhassa, jossa hän myös kuoli 59-vuotiaana.
Shape of My Heart
"Shape Of My Heart" on yhdysvaltalaisen poikabändin Backstreet Boys ensimmäinen single albumilta Black & Blue. Kappale julkaistiin lokakuussa 2000 ja se debytoi sijalla yhdeksän Billboard Hot 100 -listalla ja nousi ensimmäiselle sijalle Billboard Top 40 Mainstream -listalla. MTV:n Total Request Livella musiikkivideo rikkoi Backstreet Boysin aikaisemman ennätyksen kappaleen ollessa ykkössijalla 61 päivää. Aikaisemmin ennätys oli kappaleen "Larger Than life" nimissä.
Vuoden 2000 Around The Worls In 100 Hours Black & Blue -albumin promokiertueella Backstreet Boys lauloi kappaleen 'a cappella' jokaisessa maassa, jossa he esiintyivät.
Vuonna 2008 yksi kappaleen kirjoittajista, Lisa Miskovsky, julkaisi oman versionsa kappaleesta.
Kappalelista
Vakio
Remix-vinyyli
Musiikkivideo
Kappaleen "Shape Of My Heart" musiikkivideon ohjasi Matthew Rolston 1. - 3. lokakuuta 2000. Koko video kuvattiin sinisävyisellä monokromaattisella säteilyllä, jonka avulla saatiin luotua Black & Blue(Musta ja sininen) -ilme.
Videolla Backstreet Boys harjoittelee vuorosanojaan tyhjän teatterin lavalla. Toisessa kohtauksessa näytetään miehen ja naisen harjoittelevan lavalla toisen miehen ja naisen katsellessa katsomosta. Kyseiset hahmot esiintyvät videolla myös bändin harjoitellessa.
Elina Vähälä
Elina Vähälä (s. 15. lokakuuta 1975 Iowa City, Yhdysvallat) on suomalainen viulisti.
Vähälä aloitti viuluopintonsa 3-vuotiaana Päijät-Hämeen konservatoriossa, jossa hän opiskeli Seppo Reinikaisen ja Pertti Sutisen johdolla. Kuhmon Viulukoulussa Vähälän opettajina olivat Zinaida Gilels, Ilja Grubert ja Pavel Vernikov. Sibelius-Akatemiassa häntä opetti Tuomas Haapanen. Vähälä on opiskellut myös Ana Chumachencon yksityisoppilaana.
Ura
Elina Vähälä suoritti solistidebyyttinsä 12-vuotiaana, orkesterina nykyinen Sinfonia Lahti. Hän on ollut myös Lahden orkesterin ”Vuoden Nuori Solisti” kaudella 1993–1994. Elina Vähälä on Young Concert Artists -kilpailun voittaja vuodelta 1999. Hän piti samana vuonna New Yorkin ensikonsertin, josta The New York Times antoi erinomaisen arvion. Vähälä on sittemmin konsertoinut laajalti Pohjois- ja Etelä-Amerikassa, Aasiassa, Afrikassa sekä Euroopan maissa solistina ja kamarimuusikkona.
Säveltäjät Aulis Sallinen ja Curtis Curtis-Smith ovat kirjoittaneet Elina Vähälälle ja pianisti-kapellimestari Ralf Gothónille kaksoiskonsertot. Vähälä oli myös John Coriglianon viulukonserton Punainen viulu Pohjoismaiden kantaesityksen solisti. Vähälä on kantaesittänyt ja levyttänyt BIS-levymerkille vuonna 2012 Jaakko Kuusistolta tilaamansa viulukonserton.
Laura Lindstedt
Laura Valpuri Lindstedt (s. 1. toukokuuta 1976 Kajaani) on suomalainen kirjailija ja kirjallisuudentutkija. Hän voitti kaunokirjallisuuden Finlandia-palkinnon teoksellaan Oneiron vuonna 2015.
Elina Vähälä
Ura
Vähälä on ollut Virtuosi di Kuhmo -kamariorkesterin perustajajäsen ja konserttimestari sekä taiteellisen suunnitteluryhmän jäsen. Vähälä on levyttänyt kaikki Joseph Haydnin viulukonsertot Alba-levymerkille Virtuosi di Kuhmon kanssa.
Laura Lindstedt
Elämä ja ura
Lindstedt valmistui ylioppilaaksi Kajaanin Linnan lukiosta vuonna 1995 ja filosofian maisteriksi Helsingin yliopiston taiteiden tutkimuksen laitoksesta vuonna 2002 pääaineenaan yleinen kirjallisuustiede. Sivuaineina hän opiskeli teoreettista filosofiaa, ranskan kieltä, taidehistoriaa ja semiotiikkaa.
Elina Vähälä
Ura
Vähälä toimi viulumusiikin professorina Detmoldin musiikkikorkeakoulussa Saksassa vuosina 2009–2012 ja Karlsruhen musiikkikorkeakoulussa vuosina 2012–2019. Vähälä on tällä hetkellä Wienin musiikin ja esittävän taiteen yliopiston (MDW) professori. Hän on Viuluakatemia Ry:n perustajajäsen. Viuluakatemia tarjoaa mestarikurssimuotoista koulutusta nuorille suomalaisille erityislahjakkaille viulisteille.
Laura Lindstedt
Elämä ja ura
Vuosina 2001–2004 Lindstedt työskenteli Suomen kulttuurihistoria 1–5 -teossarjan kustannustoimittajana Tammen suurteososastolla. Hän on kirjoittanut arvosteluita, artikkeleita ja esseitä muun muassa Nuoreen Voimaan, Filmihulluun ja Kiiltomato.net-verkkolehteen. Lindstedt oli Nuoren Voiman Liiton puheenjohtaja 2011–2012. Hän toimii myös muun muassa Mahdollisen Kirjallisuuden Seurassa. Lindstedt viimeistelee väitöskirjaansa kommunikaation ongelmasta ranskalaisen kirjailijan Nathalie Sarrauten tuotannossa.
Elina Vähälä
Ura
Vähälä on soittanut Suomen Kulttuurirahaston omistamalla viululla, jota luultiin syksyyn 2011 saakka Antonio Stradivarin rakentamaksi vuodelta 1678. Vuoden 2012 tietojen mukaan viulun rakentaja on Amati. Tällä hetkellä Vähälän soitin on Giovanni Battista Guadagnini vuodelta 1780.
Vuonna 2020 Elina Vähälä oli Kuopion viulukilpailussa kolmatta kertaa tuomariston jäsenenä, tällä kertaa puheenjohtajana.
Elina Vähälä ja Jukka Perko nimitettiin toukokuussa 2020 Oulun Musiikkijuhlien taiteellisiksi johtajiksi kauden 2021 jälkeen.
Yksityiselämä
Elina Vähälä oli vuosina 1999–2013 naimisissa Ralf Gothónin kanssa ja on konsertoinut laajalti tämän kanssa.
Laura Lindstedt
Elämä ja ura
Lindstedtin esikoisteos Sakset (2007) oli ehdolla Finlandia-palkinnon ja Helsingin Sanomien kirjallisuuspalkinnon saajaksi. Lindstedtin toinen romaani Oneiron sai Finlandia-palkinnon ja Toisinkoinen-palkinnon vuonna 2015 ja oli myös vuoden 2016 Runeberg-palkintoehdokkaana. Finlandia-palkinnon jakotilaisuudessa pitämässään puheessa Lindstedt arvosteli voimakkaasti Juha Sipilän hallituksen politiikkaa. Puhe sai runsaasti sekä myönteistä että kielteistä huomiota. Oneiron oli myös toinen Suomen ehdokkaista Pohjoismaiden neuvoston kirjallisuuspalkinnon saajaksi 2017. Lindstedtin kolmas romaani Ystäväni Natalia ilmestyi vuonna 2019. Sen käännösoikeudet on myyty 12 maahan.
Erik von Markovik
pienoiskuva|Erik von Markovik vuonna 2013. Erik von Markovik (s. 24. syyskuuta 1971 Toronto, Ontario) on kanadalainen taikuri, innovaattori ja luennoitsija. Markovik sai julkisuutta Neil Straussin The Game -kirjalla (suom. Pelimies, alaston totuus pokaajien veljeskunnasta), jonka päähenkilö hän on. Markovik tuli myös tunnetuksi VH1-kanavalla näytetyn The Pick-up Artist -ohjelmasta. Markovik, joka käyttää taiteilijanimeä Mystery, on pokaamisyhteisön johtohenkilö ja teoreetikko, joka on luonut merkittävän osan alan käsitteistä. Markovikin luomia käsitteitä ovat muun muassa ”neg” (suom. esimerkiksi negaus), ”peacocking” (suom. riikinkukkoilu) ja kolmen sekunnin sääntö.
Elina Vähälä
Diskografia
Lähde:
Erik von Markovik
Markovikin teoria perustuu osaksi evoluutiopsykologiaan. Hän perustelee ihmisten lähestymispelkojen (miesten pelon lähestyä naista) johtuvan siitä, että evoluutio on kehittänyt ihmisen heimokulttuureissa, joissa väärän henkilön lähestyminen on voinut johtaa kuolemaan tai sulkemiseen lauman ulkopuolelle.
Haruka Fukushima
Haruka Fukushima on japanilainen mangaka. Hänen töistään on ilmestynyt suomeksi neljä sarjaa: Pika-aikuinen, Meikkikeiju, Cherry Juice ja Orange Planet.
Haruka Fukushima on syntynyt Okayamassa.
Wulfila
Wulfila, gootiksi "Pieni susi" (myös Ulfilas tai Ulfila) (noin 311 – 382, Konstantinopoli) oli areiolainen piispa ja lähetyssaarnaaja sekä visigoottien hengellinen johtaja, joka käännytti gootit kristinuskoon ja kehitti goottilaisen aakkoston. Hän käänsi koko Raamatun gootin kielelle ja oli siten ensimmäinen, joka oli kääntänyt Raamatun germaaniselle kielelle. Tiedot hänen elämästään perustuvat 300- ja 400-luvun kirkollisiin lähteisiin.
Lapsuus ja nuoruus
Wulfilan uskotaan polveutuneen 200-luvun kappadokialaisista, jotka gootit olivat siirtäneet asumaan Tonavan pohjoispuolelle. Hän syntyi Tonavan alajuoksun varren goottilaisella alueella kappadokialaisen äidin ja goottilaisen isän lapsena. Kertomusten mukaan Wulfila olisi kolmenkymmenen ikäisenä lähetetty Rooman keisarin luo.
Piispantyö
Areiolainen Konstantinopolin piispa Eusebios Nikomedeialainen vihki Wulfilan vuonna 340 tai 341 kristittyjen goottien piispaksi. Nikean ensimmäisessä kirkolliskokouksessa 325 areiolaisuus oli jo hylätty harhaoppina, sillä areiolaisuuden mukaan kolminaisuuden toinen persoona Poika eli Kristus ei ollut samaa olemusta Isä Jumalan kanssa, eikä myöskään ikuinen. Areiolaisuudella oli kuitenkin yhä kirkon piirissä kannattajia. Wulfilan sinnikkään käännytystyön ansiosta suuri osa germaaneista omaksui alun perin kristinuskon sen areiolaisessa muodossa. Vasta paljon myöhemmin he kääntyivät katoliseen uskoon.
Wulfila lähetettiin Tonavan pohjoispuolelle goottien keskuuteen, jossa hän työskenteli seitsemän vuoden ajan. Uskonvainojen ajamana Wulfila joutui seuraajineen siirtymään etelämmäs Moesiaan. Wulfila käänsi monia germaaneja areiolaiseen kristinuskoon. Vuonna 375 hän auttoi vainottuja kristittyjä gootteja turvaan Tonavan toiselle puolelle, Rooman valtakunnan alueelle.
Gootit omaksuivat Wulfilan opit hyvin. Kun hunnit ajoivat heidät länteen Mustanmeren pohjoispuolelta, gootit katsoivat itsensä kristityiksi.
Kääntäjä
Wulfilan tärkein saavutus oli Raamatun kääntäminen kreikasta gootiksi noin vuonna 370. Hän joutui tätä varten luomaan aivan uuden kirjaimiston sekä nimet suurelle määrälle germaaneille aiemmin tuntematonta käsitteistöä. Osa käännöksestä on säilynyt Uppsalassa säilytettävänä Codex Argenteus -käsikirjoituksena, joka on tärkein gootin kielen lähde.
Kun vuonna 381 areiolaisuus julistettiin lopullisesti harhaopiksi eli kerettiläisyydeksi, lähti piispa Wulfila neuvottelemaan Konstantinopoliin. Kaksi vuotta myöhemmin (383) hän kuoli Konstantinopolissa.
Michaela McManus
Michaela McManus (s. 20. toukokuuta 1983 Warwick, Rhode Island) on yhdysvaltalainen näyttelijä. Hänet tunnetaan muun muassa televisiosarjasta Kova laki: Erikoisyksikkö, jossa hän näytteli apulaissyyttäjä Kim Greylekin roolissa 22 jakson verran vuosina 2008 ja 2009. Tämän jälkeen hän on esiintynyt televisiosarjoissa Vampyyripäiväkirjat, Vaarallinen totuus, Unelmien kolhimat ja Aquarius. McManus on ollut aviossa Mike Danielsin kanssa heinäkuusta 2011 lähtien ja heillä on yksi lapsi.
Mike Duda
thumb|250px|Mike Duda Helsingissä Kulttuuritalossa 9.10.2015. Mike Duda (oik. Michael James Duda) on yhdysvaltalainen basisti, joka on soittanut heavy metal -yhtye W.A.S.P.:ssa vuodesta 1996 alkaen. Vain yhtyeen alkuperäisjäsen ja keulahahmo Blackie Lawless on ollut W.A.S.P:n jäsen kauemmin kuin Duda.
Ennen W.A.S.P.-jäsenyyttä Duda soitti yhdysvaltalaisessa heavy metal -yhtyeessä nimeltä Arcade.
Duda on sanonut, että hän ei kanna huolta albumien medianäkyvyydestä eikä tunnettavuudesta, koska tietynlainen musiikki tavoittaa joka tapauksessa ne ihmiset, jotka oikeasti välittävät siitä, eikä muilla asioilla ole väliä.
The Thrill of It All
The Thrill of It All on englantilaisen poplaulaja Sam Smithin toinen studioalbumi, jonka julkaisi Capitol Records 3. marraskuuta 2017. Albumi oli listamenestys monessa maassa ja Sam Smith lähtee vuoden 2018 kesällä kiertueelle Yhdysvaltohin.
Sam Smithin mukaan albumissa vain neljä kappaletta kertoo hänestä ja loput muista ihmisistä tai hänen mielipiteistään. Albumi oli listamenestys monissa maissa ja ensimmäinen hänen albuminsa, joka päätyi ensimmäiseksi Billboard 200 - albumilistalla.
PSX emulator
pSX emulator (usein lyhennettynä vain pSX) on PlayStation-emulaattori Microsoft Windows- ja Linux-käyttöjärjestelmille. Sen ensimmäinen julkinen Windows-versio (1.0) julkaistiin 29. tammikuuta 2006, ja ensimmäinen virallinen Linux-käännös (1.11) puolestaan 24. helmikuuta 2007. pSX on ohjelman kotisivuilta ladattavissa oleva ilmaisohjelma.
Tuetut CD-vedosformaatit
pSX tukee suoraa ISO, BIN/CUE, MDF/MDS (Alcohol 120% formaatti) ja CCD/CUE/IMG/SUB (CloneCD formaatti) CD-vedos formaattien lataamista. Joko Alcohol 120% tai CloneCD formaatti tarvitaan subcode tiedon tukemiseen. Lisäksi pSX voi käyttää pSX Authorin kehittämää pakattua CDZ formaattia. CDZ pakkaus algoritmi perustuu zlib pakkaukseen, ja versiosta 1.12 eteenpäin kaikki tuetut CD-vedos formaatit paitsi ISO voidaan pakata CDZ muotoon. Koska vedos formaatit saattavat käyttää useita tiedostoja, CDZ pakkaaja sisällyttää kaikki tarvittavat tiedostot yhteen CDZ pakettiin. Pakkaamiseen tai pakkauksen purkamiseen voidaan käyttää joko emulaattorin käyttöliittymää, tai utils kansiossa sijaitsevaa cdztool.exe ohjelmistoa komentoliittymän kautta.
Laitevaatimukset
Vaikkei ohjetiedosto listaakaan virallisia laitevaatimuksia, minimi sekä suositellut laitevaatimukset on koottu käyttäjien palautteen avulla. Sekä minimi että suositellut vaatimukset vaihtelevat hieman riippuen käyttöjärjestelmästä. Esimerkiksi Windows XP tarvitsee tehokkaamman prosessorin kuin Windows 98, samoin kuin Windows Vista tehokkaamman kuin Windows XP.
Minimi laitevaatimukset:
Suositellut laitevaatimukset:
Windows vaatimukset:
Linux vaatimukset:
Sukellusvenesodankäynti
Sukellusvenesodankäynnissä on kyse pääosin vedenalaisista sotatoimista, jotka perustuvat sukellusveneiden käyttöön osana merisodankäyntiä. Sukellusveneet voivat hyökätä maalla olevien kohteisiin ja tehdä vedenalaista tiedustelua.
Sukellusvenesodankäynti voidaan jakaa kolmeen eri alalajiin: pintaoperaatiot, ilmaoperaatiot ja vedenalaiset operaatiot. Vedenalaisten operaatioiden alalajeihin kuuluvat lisäksi vastasukellusvenetoiminta sekä miinoittaminen merellä.
Sukellusveneiden käyttö sotatoimissa alkoi 1860-luvulla Yhdysvaltain sisällissodassa ja tämän jälkeen ensimmäisessä ja toisessa maailmansodassa. Toisessa maailmansodassa sukellusveneillä oli merkittävä vaikutus sodan osapuolten laivastoihin tuhovaikutuksensa vuoksi. Aiemmin sukellusveneet toimivat lähinnä laivoja vastaan, mutta toisen maailmansodan jälkeen hyökkäyssukellusveneiden rooli on noussut keskeisemmäksi. Hyökkäyssukellusveneet pyrkivät tuhoamaan vihollisen sukellusveneitä.
Ester Mägi
Ester Mägi (10. tammikuuta 1922 Tallinna – 14. toukokuuta 2021 ) oli virolainen taidemusiikin säveltäjä.
Mäen varhaistuotanto on tyylillisesti lähellä myöhäisromantiikkaa. Hän sai myöhemmin vaikutteita virolaisesta kansanmusiikista ja modernismista.
Mägi valmistui Tallinnan valtionkonservatoriosta 1952 ja täydensi opintojaan Moskovan konservatoriossa. Hän toimi opettajana Tallinnan konservatoriossa vuodet 1954–1984, ja konservatorio, nykyinen Viron musiikki- ja teatteriakatemia, myönsi hänelle kunniatohtorin arvon vuonna 1999.
Ester Mäelle myönnettiin kotimaassaan lukuisia palkintoja. Hänen teoksiaan esitettiin useissa valtioissa, mukaan lukien Suomessa, ja niihin kuuluu mm. kamarimusiikkia, kuoroteoksia sekä sinfonia.
Osmo Tammisalo
Tammisalon teos Rakkauden evoluutio: Ihmisen parinvalinnan biologiaa oli Tieto-Finlandia-ehdokas vuonna 2005.
Robert Johan Gustaf Gripenberg
Robert Johan Gustaf Gripenberg (27. heinäkuuta 1849 Oulu – 19. huhtikuuta 1918 Helsinki) oli suomalainen sotilas ja virka- ja valtiopäivämies.
Gripenbergin vanhemmat olivat Gustaf Leonard Gripenberg ja Margaretha Frosterus ja puoliso vuodesta 1878 Alfhild Holm (k. 1905). Everstiluutnantti, ylijohtaja Lennart Gripenberg oli Robert Johan Gustaf Gripenbergin veli. Gripenberg tuli Haminan kadettikouluun 1860 ja astui sieltä valmistuttuaan sotapalvelukseen 1868. Luutnantiksi hän yleni 1872 ja alikapteeniksi 1873. Gripenberg erosi sotapalveluksesta 1874 ja siirtyi rautateiden palvelukseen. Hän toimi useiden eri rautatieasemien tarkastajana, samoin kuin rautatiejohtajien apulaisena.
Gripenberg oli aatelissäädyssä edustaja valtiopäivillä 1894 ja 1897.
Ralph Metzner
pienoiskuva|Ralph Metzner Fil. tri. Ralph Metzner (18. toukokuuta 1936 Saksa – 14. maaliskuuta 2019 ) oli yhdysvaltalainen saksalaissyntyinen psykologi, kirjailija ja tutkija, joka osallistui Harvardin yliopiston psykedeelitutkimukseen 1960-luvun alussa Timothy Learyn ja Richard Alpertin (myöh. Ram Dass) kanssa. Metzner oli psykoterapeutti ja Kalifornian Institute of Integral Studiesin psykologian emeritusprofessori San Franciscossa. Aiemmin hän toimi instituutin akateemisena dekaanina ja varapresidenttinä.
Metzner teki yli 45 vuoden ajan tietoisuustutkimusta, joka on kohdistunut mm. psykedeeleihin, joogaan, meditaatioon ja šamanismiin. Hän oli voittoatavoittelemattoman, ihmisten ja maapallon välisen suhteen parantamiseen ja tasapainottamiseen pyrkivän Green Earth -säätiön johtaja ja yksi sen perustajista. Metzner esiintyi myös vuoden 2006 dokumentissa Entheogeneesi: Sisäisen jumaluuden havahtuminen, joka käsittelee kosmoksen lumouksen uudelleenlöytämistä modernissa maailmassa.
Metzner oli myös runoilija ja laulaja-lauluntekijä.
Viemäri-TV
Viemäri-TV on suomalainen Mainostelevision tuottama kymmenosainen sketsiviihdesarja. Sketsisarja tilattiin huumorirock-yhtye Sleepy Sleepersiltä, jonka useimmat silloiset jäsenet ja lähipiiri esiintyivät sarjassa.
Sarja esitettiin ensimmäisellä kerran MTV:llä kesäkaudella 1989. Nordisk Film julkaisi sarjan kokonaisuudessaan DVD:llä vuonna 2008. Ilmeisesti musiikkiin liittyneiden sopimusepäselvyyksien vuoksi DVD vedettiin pian myynnistä. DVD julkaistiin uudestaan vuonna 2009 nimellä Viemäri-TV – Re-edited Edition. Yhtyeen julkaisemassa Soppa-DVD-julkaisulla on sarjan parhaista sketseistä tehty noin 40 minuuttia kestävä koosteohjelma.
Sketsit
Sarjan keskeisimpänä henkilönä on Silu Seppälän esittämä, useimmiten sohvalla löhöävä mieshenkilö, joka kävelee asunnossa pyjama päällä. Useimmiten mies tuijottaa televisiosta Viemäri-TV-televisiokanavan ohjelmia. Välissä hän saattaa käydä hakemassa jääkaapista olutta ja jotakin syötävää tai käydä vessassa. Sarjan viimeisissä jaksoissa hän on pukeutunut tyylikkäästi ja siivonnut asuntonsa, odottaen kun vaimo on tulossa takaisin kotiin.
Jaksojen loppumusiikit
Lähes jokaisen sarjan jakson lopputekstien aikana soi eri musiikkikappale.
Isonauraja
Isonauraja eli kookaburra (Dacelo novaeguineae) on Oseaniassa esiintyvä kuningaskalastajien heimoon kuuluva lintu. Isonaurajaryhmä kuuluttaa kovalla äänellään reviirinsä, ja lintujen hillitön käkätys sai Euroopasta saapuneet uudisasukkaat pois tolaltaan. He antoivatkin isonaurajalle oitis nimen "laughing jackass" ("naurava pölvästi").
Levinneisyys
Isonauraja elää Australiassa koko itärannikolla aina Cape Yorkin niemimaalta Cape Otwayhin saakka sekä paikoin Lounais-Australiassa. Sitä tavataan myös Tasmaniassa länsisaarineen, sekä Uuden-Seelannin Pohjoissaarella.
Elinympäristö
Eukalyptusmetsät ja asutut alueet.
Lisääntyminen
Sukukypsä 1-vuotiaana, mutta ensipesintä vasta vuosien kuluttua. Emo munii 1-5 munaa, joita haudotaan 24-29 vrk.
Ravinto
Hyönteiset, kastemadot, hämähäkit, äyriäiset, kalat, sammakot, liskot ja käärmeet.
Uskomuksia
Isonaurajalla on merkittävä osa Australian aboriginaalien myyteissä. Erään tarun mukaan jumalat antoivat yön ja päivän luotuaan lajille aamun valvojan roolin. Isonaurajan tehtävänä oli herättää ihmiset ja eläimet kuuluvalla rämeällä äänellään.
Villa Park
Villa Park on jalkapallostadion Astonissa, Birminghamissa, Englannissa ja se on Aston Villa FC:n kotistadion. Vuonna 1897 avatun stadionin kapasiteetti on 42 573 katsojan suuruinen. Stadionilla on neljän tähden UEFA:n luokitus ja se on isännöinnyt 16 Englannin maajoukkueen maaottelua. Ensimmäinen niistä pelattiin jo vuonna 1899 ja viimeisin vuonna 2005. Villa Parkilla on pelattu maaotteluita kolmella vuosisadalla (1800-luku, 1900-luku ja 2000-luku).
Ennen Villa Parkille tuloaan Aston Villa on pelannut kotiotteluitaan Aston Parkissa (1874–1876) ja Perry Barryssa (1876–1897). Stadionilla on myös pitkät perinteet FA Cupin välierien pitopaikkana, yhteensä semifinaaleja "Pride of the Midlandsissa" on pelattu 55 kertaa. Stadionilla on neljä sivua, jotka tunnetaan nimillä Holte End, Trinity Road Stand, North Stand ja the Doug Ellis Stand.
Villa Parkilla pelattiin myös Cup-voittajien cupin finaali vuonna 1999. Ottelussa SS Lazio voitti Real Mallorcan numeroin 2–1. Stadionilla pelattiin myös kolme ottelua vuoden 1966 MM-kisoissa ja neljä ottelua vuoden 1996 EM-kisoissa.
Marko Erola
Marko Erola (s. 1968) on suomalainen toimittaja ja tietokirjailija. Hän on työskennellyt Talouselämä-lehdessä ja erikoistunut sijoitusaiheisiin. Hän on kirjoittanut useita pokerikirjoja Aki Pyysingin kanssa. Vuosina 2005–2006 Erola juonsi Ylen Aamu-TV:n Perjantaipörssiä.
Svenska Freds
Svenska Freds- och Skiljedomsföreningen (lyh. SFSF; suom. Ruotsin rauhan ja sovittelun yhdistys), puhekielessä Svenska Freds, on ruotsalainen vuonna 1883 perustettu ja sitä myöten maailman vanhin toiminnassa oleva rauhanyhdistys. Se perustettiin 42 valtiopäiväedustajan aloitteesta, ja perustajaksi nimetään yleisesti Klas Pontus Arnoldson, joka ensimmäisenä ruotsalaisena sai Nobelin rauhanpalkinnon vuonna 1908.
Järjestön jäsenlehti PAX ilmestyy neljästi vuodessa.
Tavoitteet
Svenska Freds on uskonnollisesti ja poliittisesti sitoutumaton. Se haluaa lopettaa sodat, sotilaallisen varustautumisen kierteen sekä lisätä tietoisuutta sotien ja konfliktien syistä. Se korostaa demokratian, ihmisoikeuksien ja tasa-arvon merkitystä turvallisen yhteiskunnan luomisessa.
Hätämerkki
Hätämerkit ovat kansainvälisesti hyväksyttyjä signaaleja, joiden avulla merihädässä olevat voivat pyytää apua. Niitä voidaan antaa radiolaitteilla, näkyvillä merkeillä tai kuuluvalla äänellä.
Seuraavat merkit, käytettyinä tai näytettyinä joko yhdessä tai erikseen, tarkoittavat hätää ja avun tarvetta: thumb|230px|Meri-VHF-laitteistoissa on yleensä punaisella merkitty hätäviestipainike. Kuvan laitteessa hätäliikennettä välitetään Digitaalisen selektiivikutsun (DSC) kanavalla 70. thumb|230px|Punaisena palava käsisoihtu on hätäviesti.
Aikaisemmin on hätämerkkinä käytetty myös ylösalaisin käännettyä kansallislippua. Tästä on kuitenkin luovuttu, eikä se alkujaankaan ollut kaikkien maiden alusten käytettävissä, koska useiden maiden (esim. kaikki Pohjoismaat ja Yhdistyneen kuningaskunnan Union Jack, sekä Englannin, Skotlannin ja Irlannin omat liput) liput ovat ylösalaisin käännettyinä aivan samanlaisia kuin oikein päinkin. Sen lisäksi esimerkiksi Puolan lippu ylösalaisin on samannäköinen kuin Indonesian lippu.
Käytäntö saattoi olla Yhdysvalloista peräisin, sillä Yhdysvaltain lippu kuuluu maailman tunnetuimpiin kansallislippuihin, ja siitä näkee välittömästi, onko se oikein vai väärin päin.
Hätämerkkien tai muiden niitä erehdyttävästi muistuttavien merkinantojen käyttö muuhun tarkoitukseen kuin avunpyyntöön hädässä on rangaistavaa. Tämä koskee esimerkiksi hätärakettien käyttöä ilotulitusraketteina.
Viestilipuilla NC annettava hätämerkki
border|50 px border|50 px Viestiliput N ja C.
Bhundu Boys
Bhundu Boys on vuonna 1980 koottu zimbabwelainen yhtye. Sen alkuperäinen keulahahmo oli laulaja Biggie Tembo.
Bhundu Boys julkaisi kotimaassaan hitit "Baba Munini Francis", "Wenhamo Haaneti", "Hastisitose" ja "Ndimboze". Yhtye sai pian mainetta myös Euroopan ja Yhdysvaltain maailmanmusiikkipiireissä. Siirryttyään Skotlantiin yhtye sai kannustavaa palautetta mm. Elvis Costellolta ja pääsi lämppäämään Madonnaa. Yhtye jäi vahvaksi 1980-luvun ilmiöksi, ja Biggie Tembo lähti kokoonpanosta vuonna 1990.
Bhundu Boys on jatkanut vuodesta 1990 toimintaansa kitaristi Rise Kangonan johdolla. Basisti David Mankaba oli sen ensimmäinen avoimesti HIV-positiivinen jäsen; myös hänen seuraajansa Shepherd Munyama sekä rumpali Shakespeare Kangwena menehtyivät AIDS:iin. Mielenterveysongelmista kärsinyt entinen keulahahmo Biggie Tembo hirttäytyi vuonna 1995.
Robert Thomas (jääkiekkoilija)
Robert Thomas (s. 2. heinäkuuta 1999 Aurora, Ontario, Kanada) on kanadalainen jääkiekkoilija, joka pelaa NHL-joukkue St. Louis Bluesin organisaatiossa. Seura varasi hänet ensimmäisellä kierroksella 20. pelaajana kesällä 2017. Thomas on pelipaikaltaan keskushyökkääjä, mutta hän osaa pelata myös laidassa. Thomas laukoo oikealta.
Pelityyli
The Sports Forecaster -sivuston mukaan Thomas on lahjakas ja johtava kahden suunnan hyökkääjä, jolla on myös korkea työmoraali. Hän sekä laukoo hyvin että tekee hyvin peliä. Thomas ei kuitenkaan ole kovin isokokoinen ja hänen tulisi lisätä voimaa pelatakseen ennen kaikkea sentterinä ammattilaisenakin.
Seuraura
Thomasin kasvattajaseura on York Simcoe Express. Hän voitti seurassa ikäluokkansa OMHA:n mestaruuden vuosina 2012 ja 2013 sekä pronssia vuonna 2009. Thomas toimi kaudella 2013–2014 Expressin Bantam-joukkueen kapteenina ja johdatti joukkueensa OMHA:n hopeaan. Hän kuului joukkueensa kapteenistoon myös kaudella 2014–2015.
St. Louis Blues varasi Thomasin ensimmäisellä kierroksella 14. pelaajana NHL:n varaustilaisuudessa 2017. Saman vuoden syyskuussa hän teki seuran kanssa kolmivuotisen tulokassopimuksen. Syksyn 2017 harjoitusleirin päätteeksi seura lähetti Thomasin takaisin London Knightsin OHL-joukkueen vahvuuteen. Hänet nimettiin joukkueen varakapteeniksi. Thomas johti Knightsin sisäistä maalipörssiä 20 osumallaan, kunnes tammikuussa 2018 seura kauppasi hänet Hamilton Bulldogsiin vaihdossa Connor McMichaeliin, kesän 2021 toisen kierroksen varausvuoroon sekä valinnaiseen toisen kierroksen varausvuoroihin kesille 2020, 2025 ja 2026 sekä kolmannen kierroksen varausvuoroon kesälle 2022. Hän sijoittui koko OHL:n pudotuspelien pistepörssissä kolmanneksi tehoilla 12+20=32 edellään vain Sault Ste. Marie Greyhoundsin Boris Katchouk ja Taylor Raddysh. Thomas voitti kauden päätteeksi liigan mestaruuden, J. Ross Robertson Cupin ja hänet palkittiin pudotuspelien arvokkaimpana pelaajana Wayne Gretzky 99 Awardilla.
Thomas otti syksyn 2018 harjoitusleirin päätteeksi paikan St. Louis Bluesin NHL-kauden 2018–2019 avauskokoonpanosta. Hän teki näin ollen NHL-debyyttinsä runkosarjan avauskierroksella 4. lokakuuta 2018 Winnipeg Jetsia vastaan. Thomas sai ottelussa jääaikaa 11.12 minuuttia ja hän keräsi ottelusta teholukeman -2. NHL-uransa avausmaalin Thomas teki 21. marraskuuta 2018 ylivoimalla vieraissa Nashville Predatorsia vastaan.
Syyskuussa 2021 Thomas teki Bluesin kanssa kaksivuotisen ja yhteensä 5,6 miljoonan dollarin arvoisen jatkosopimuksen.
Maajoukkueura
Thomas edusti Kanadaa alle 20-vuotiaiden MM-kilpailuissa vuonna 2018, jolloin hän voitti maailmanmestaruuden. Thomas edusti myös Canada Whiten joukkuetta World U-17 Hockey Challengessa vuonna 2015, jolloin hän voitti kultaa.
Nimetön (Haukipudas)
Nimetön on kivikkoinen luoto Nimettömänmatalan matalikolla Haukiputaan kaupunginosan edustalla Oulun kaupungin vesialueella Perämerellä. Saaren korkeimmalla kohdalla on Oulun–Kemin 10 metrin väylän linjataulu.
Hieman yli puoli metriä korkean saaren kasvillisuus koostuu ruokohelvistä, vesihierakkakasveista ja järviruo’oista. Linnustoon kuuluu naurulokkeja, lapintiiroja, lapasotkia ja harvinaisempina alleja.
Huttin kieli
Hutt on Tähtien sota -elokuvasarjassa esiintyvä keinotekoinen kieli. Huttin kieli on huttien äidinkieli ja ympäri Tähtien sodan maailmaa puhuttu yleiskieli. Se perustuu osittain inkojen ketšuaan, ja siinä on englantilaisperäistä sanastoa. Kieltä on kuultu Tähtien sota -elokuvissa I, II, IV ja VI.
Tähtien sodan henkilöistä muun muassa Luke Skywalker osaa huttia. Anakin Skywalker ja Watto juttelevat Pimeässä uhassa paljon huttin kielellä. Sebulba-niminen dug uhkailee Anakinia huttiksi ennen rakettirekikisaa. Kielen yleinen käyttö Tatooinessa johtunee siitä, että sitä äidinkielenään puhuvilla hutteilla, ainakin gangsterijohtaja Jabballa, on planeetalla paljon valtaa.
Dalj
thumb|Daljin katolinen kirkko.
Dalj on kylä Itä-Slavoniassa Kroatiassa Osijekista itään. Se on miltei Serbian ja Kroatian rajalla. Kylässä oli vuonna 2011. Kansallismieliset Serbit valtasivat Daljin Kroatian sodassa elokuussa 1991, ja surmasivat siellä vankeja. Insinööri ja matemaatikko Milutin Milanković on syntynyt kylässä.
Jim Thorpe
James Francis (kasteessa Jacobus Franciscus ) ”Jim” Thorpe, intiaaninimeltään Wa-Tho-Huk eli ”Valoisa polku”, (28. toukokuuta 1887 Oklahoma – 28. maaliskuuta 1953 Lomita, Kalifornia) oli yhdysvaltalainen urheilun monitaituri, kaksinkertainen yleisurheilun moniottelujen olympiavoittaja, amerikkalaisen jalkapallon, koripallon ja baseballin pelaaja sekä elokuvanäyttelijä.
Dalj
Lähteet
45.48306°N, 18.91972°W
Jim Thorpe
Intiaanireservaatissa kasvanut Thorpe menestyi collegessa amerikkalaisessa jalkapallossa ja yleisurheilussa. Hänet valittiin Yhdysvaltain olympiajoukkueeseen, ja hän voitti Tukholman olympialaisissa 1912 kultaa viisiottelussa ja kymmenottelussa. Thorpe joutui kuitenkin luopumaan olympiavoitoistaan, kun paljastui että hän oli saanut palkkioita baseball-otteluista ennen olympiakisoja. Kansainvälinen olympiakomitea palautti Thorpelle olympiavoitot hänen kuolemansa jälkeen vuonna 1982.
Thorpe pelasi myös amerikkalaisen jalkapallon ja baseballin ammattilaissarjoissa. Urheilu-uransa jälkeen hän muun muassa näytteli Hollywood-elokuvissa ja puhui nuorisolle urheilun puolesta. Hänet on usein nimetty kaikkien aikojen parhaiden pohjoisamerikkalaisten urheilijoiden joukkoon.
Varhainen elämä
Thorpen vanhemmat olivat sukutaustaltaan osaksi intiaaneja. Hänen isällään Hiram P. Thorpella oli sac- ja fox -intiaanitaustan lisäksi irlantilaisia sukujuuria. Äidillä Charlotte Vieux’llä oli chippewa- ja ranskalaisia sukujuuria. Äiti oli lisäksi päällikkö Mustan Haukan lapsenlapsi. Thorpe syntyi 28. toukokuuta 1887 intiaanireservaatissa Oklahomassa. Hän sai syntymässään intiaaninimen Wa-Tho-Huk, ’Valoisa polku’, sillä hänen äitinsä näki ikkunastaan auringon valaiseman polun. Thorpella oli kaksosveli Charlie ja muitakin sisaruksia.
Lapsena Thorpe ulkoili ja metsästi paljon. Hän kävi reservaatissa intiaanien kouluja. Hänen vanhempansa halusivat hänen oppivan sekä intiaanien että valkoisten kulttuurin. Thorpe ei kuitenkaan viihtynyt koulussa ja karkasi sieltä usein. Tämän vuoksi hänen isänsä lähetti hänet vuonna 1898 sotilaallista kuria noudattavaan intiaanikouluun Lawrenceen Kansasiin 500 kilometrin päähän kotoa. Siellä Thorpe alkoi urheilla ja pelata etenkin amerikkalaista jalkapalloa.
Urheilu-uran alkuvuodet
Thorpe aloitti 15-vuotiaana vuonna 1904 opinnot Carlislen intiaanikoulussa. Hän löysi vuonna 1907 yleisurheilun ja hallitsi seuraavien vuosien aikana koulujen välisiä yleisurheilukilpailuja monessa lajissa. Hän pääsi vuonna 1907 myös Carlislen jalkapallojoukkueeseen. Nopeasta ja vahvasta Thorpesta tuli joukkueensa ja koko collegesarjan tähtipelaaja usean vuoden ajaksi. Talvikuukausina Thorpe pelasi myös Carlislen koripallojoukkueessa. Kesällä 1909 ja 1910 hän pelasi baseballia Pohjois-Carolinassa, mistä hän sai pienen rahapalkkion.
Tukholman olympialaiset 1912
thumb|Jim Thorpe Tukholman olympiakisoissa 1912.
Kesäkuussa 1912 Thorpe nimettiin Yhdysvaltain yleisurheilujoukkueeseen Tukholman olympialaisiin. Hänet valittiin kymmenotteluun ja viisiotteluun kevään kilpailuissa osoittamiensa monipuolisten kykyjensä perusteella, ja korkeushyppyyn ja pituushyppyyn kansallisten olympiakarsintojen perusteella.
Tukholman olympialaisissa Thorpe voitti viisiottelun ja kymmenottelun sekä sijoittui pituushypyssä seitsemänneksi ja korkeushypyssä jaetulle neljännelle sijalle.
Ensimmäisenä lajinaan Thorpe voitti viisiottelun, joka käytiin 7. heinäkuuta 1912. Thorpen tulokset ja sijoitukset lajeittain:
Thorpen yhteispisteet olivat 7 (sijalukujen summa).
Toisen kultamitalinsa Thorpe otti 13.–15. heinäkuuta käydyssä kymmenottelussa.
Thorpen yhteistulos 8412 oli sekä olympia- että maailmanennätys. Hän voitti kilpailun lähes 700 pisteen erolla kakkoseksi sijoittuneeseen Ruotsin Hugo Wieslanderiin. Kun Ruotsin kuningas Kustaa V jakoi palkinnot, hän lausui Thorpelle kuuluisat sanansa: ”Hyvä herra, te olette maailman paras urheilija”.
Palattuaan kotimaahansa Thorpe sai sankarin vastaanoton. Hän palasi Carlisleen pelaamaan amerikkalaista jalkapalloa. Yhdysvaltain lehdistö julkaisi tammikuussa 1913 tiedon siitä, että Thorpe pelasi baseball-otteluissa puoliammattilaisena ennen olympialaisia. Koska olympialaiset oli tarkoitettu vain täysamatööreille, Thorpe joutui palauttamaan olympiamitalinsa ja hänen nimensä poistettiin olympiatilastoista.
Baseball-ura
Thorpe teki helmikuussa 1913 sopimuksen baseballin ammattilaisjoukkue New York Giantsin kanssa. Hänelle maksettiin 6 000 dollaria kolmesta vuodesta sekä 5 000 dollarin palkkio sopimuksen allekirjoittamisesta. Thorpe oli baseballissa kokematon, ja hänen ammattilaisurastaan tuli melko keskinkertainen. Viimeisen mestaruussarjakautensa 1919 hän pelasi Boston Bravesissa. Sen jälkeen hän pelasi yhdeksän vuoden ajan alasarjoissa, kunnes lopetti baseball-uransa vuonna 1928.
Jalkapalloura
thumb|Thorpe Canton Bulldogsin jalkapallojoukkueessa. Thorpe pelasi amerikkalaista jalkapalloa Canton Bulldogsissa kuuden vuoden ajan vuodesta 1915 alkaen. Kansallinen ammattilaisjärjestö American Professional Football Association (kaksi vuotta myöhemmin nimeltään National Football League) perustettiin vuonna 1920, ja Thorpe toimi aluksi järjestön puheenjohtajana yhden vuoden ajan. Ammattilaissarjassa hän edusti ensimmäisenä vuonna Cleveland Indiansia. Vuonna 1922 hän liittyi pelaajavalmentajaksi intiaaniseuraan nimeltä Oorang Indians. Ikä oli jo tässä vaiheessa alkanut hidastaa Thorpea. Vuonna 1925 hän pelasi New York Giantsissa ja Rock Island Independentsissä. Kauden päätteeksi hän ilmoitti lopettavansa ammattilaisuransa, joskin hän pelasi satunnaisesti eri joukkueissa vielä vuoteen 1929 asti.
Urheilu-uran jälkeen
Thorpella oli urheilu-uransa lopetettua vaikeuksia saada töitä 1930-luvun laman takia. Hän teki sekalaisia töitä ja myi 1 500 dollarilla oikeudet elämäntarinansa tekemisestä elokuvaksi. Elokuvaoikeudet osti Metro-Goldwyn-Mayer, mutta itse elokuvaa ei koskaan tehty. Hän näytteli myös pieniä rooleja useassa Hollywood-elokuvissa. Los Angelesin olympialaisissa 1932 Thorpe istui kunniavieraana varapresidentin aitiossa. Vuonna 1937 hän palasi Oklahomaan ja alkoi ajaa intiaanien asioita. Vuonna 1938 hänet palkattiin puhumaan intiaanikoululaisille ympäri maata. Toisen maailmansodan aikana Thorpe työskenteli turvamiehenä tehtaalla ja USS Southwest Victory -rahtilaivalla. Sodan jälkeen hänestä tuli urheilun puhemies Chicagon nuorisolle.
Yksityiselämä
Thorpe oli naimisissa kolme kertaa. Thorpen ensimmäinen vaimo oli Iva Miller (1913–1923). Hänen toinen vaimonsa oli Freeda Kirkpatrick (1925–1941). Kahden ensimmäisen vaimonsa kanssa Thorpe sai yhteensä kahdeksan lasta. Hänen kolmas vaimonsa oli Patricia Gladys Askew (1945–).
Kuolema
Thorpe sai 1950-luvun alussa kolme sydänkohtausta. Niistä viimeinen oli kohtalokas, ja Thorpe kuoli 28. maaliskuuta 1953. Hänen vaimonsa suostutteli yhdistyvien pennsylvanialaisten Mauch Chunkin ja East Mauch Chunkin kaupunkien ottamaan nimekseen Jim Thorpe. Sen jälkeen Thorpe haudattiin nimeään kantavaan kaupunkiin, ja hänelle pystytettiin punagraniittinen mausoleumi. Mausoleumiin on kaiverrettu Ruotsin kuninkaan sanat, joilla hän kutsui Thorpea maailman parhaaksi urheilijaksi.
Jälkimaine
Kuolemansa jälkeen Thorpen mukaan on Yhdysvalloissa nimetty useita merkittäviä urheilupalkintoja ja muita urheiluun liittyviä asioita. Kansainvälinen olympiakomitea palautti Thorpelle hänen olympiavoittonsa vuonna 1982. Thorpen nimi lisättiin olympialaisten tulosluetteloon ja mitalit luovutettiin hänen perheelleen. Vuonna 2007 ESPN sijoitti Jim Thorpen seitsemänneksi listallaan 1900-luvun suurimmista pohjoisamerikkalaisista urheilijoista.
Ruskolilja
Ruskolilja (Lilium bulbiferum) on Etelä-Euroopasta kotoisin oleva vanha puutarhakasvi. Pohjoismaisissa puutarhoissa sitä tiedetään kasvatetun 1600-luvulta. Sitä kutsutaan myös keisarinkruunuksi. Ruskolilja kukkii kesä–heinäkuun vaihteessa ja kasvaa noin metrin mittaiseksi. Ruskoliljaa hieman kookkaampi ja isokukkaisempi on ruskoliljan alalaji, sahramiruskolilja eli sahramililja (L. bulbiferum subsp. croceum).
Ken Flaton
Kenneth "Kenny" (Ken) Flaton (28. kesäkuuta 1940 New York – 7. marraskuuta 2004) oli yhdysvaltalainen pokeriammattilainen. Yhden WSOP-turnauksen urallaan voittaneen Flatonin vahvimpana pelimuotona pidettiin seitsemän kortin avopokeria. Stu Ungar keksi Flatonin lempinimen "Skyhawk".
Flaton voitti World Series of Pokerin $1,000 seven-card stud -turnauksen vuonna 1983. WSOP:n pääturnauksessa hän sijoittui rahoille kolme kertaa: 1988 (23.), 1990 (31.) ja 1997 (18.). Vuonna 1996 Flaton voitti Yhdysvaltain pokerimestaruuden (United States Poker Championship). World Poker Tourilla hän oli kahdesti rahasijoilla.
Flaton kuoli sydäninfarktiin marraskuussa 2004 Rose Dominicanin sairaalassa. Hän oli sairastanut keuhkosyöpää vaikkei tupakoinut.
Flatonin uran turnausansiot ylittivät 2,4 miljoonaa dollaria.
White Hart Lane
White Hart Lane oli stadion Tottenhamissa, Lontoossa, Englannissa ja se toimi Tottenham Hotspurin kotistadionina. Joukkue muutti stadionille sen valmistusvuonna 1899. Ensimmäinen ottelu päättyi Spursin 4–1 voittoon Notts Countysta. Ottelua seurasi 4 000 katsojaa. Kapasiteetiltaan stadion oli 36 310 suuruinen. Viimeinen ottelu White Hart Lanella pelattiin 14. toukokuuta 2017, jonka Tottenham voitti Manchester Unitedia vastaan 2–1. White Hart Lanen sijainnille Tottenham rakensi uuden kotistadionin, jonka piti olla valmis kesällä 2018. Uusi Tottenham Hotspur Stadium valmistui lopulta kuitenkin keväällä 2019.
Stadionin oli suunnitellut kuuluisa skotlantilainen Archibald Leitch, joka on White Hart Lanen lisäksi suunnitellut useita stadioneita Britanniassa. Yleisöennätys stadionilla tehtiin 5. maaliskuuta 1938, kun 75 038 katsojaa seurasi Tottenhamin ja Sunderlandin välistä FA Cupin ottelua.
Nothembi Mkhwebane
Peki Emelia Nothembi Mkhwebane (s. 1953) on eteläafrikkalainen muusikko.
Mkhwebane syntyi Mpumalangassa lähellä Swazimaan rajaa. Hän menetti vanhempansa jo pikkulapsena ja jäi isovanhempiensa huostaan. Hänellä ei ollut varaa käydä kouluja, joten hän työskenteli isovanhempiensa maatilalla hoitaen lehmiä ja lampaita. Sukulaiset kuitenkin opettivat hänelle musiikkia.
Mkhwebane on etnisesti ndebele. Hän on levyttänyt 1980-luvulta lähtien lukuisia maailmanmusiikkialbumeita ja esiintynyt kansainvälisesti Yhdysvalloissa, Euroopassa ja Australiassa.
Tony Hällfors
Tony Hällfors on suomalainen ohjaaja sekä televisiojuontaja. Hän on toiminut ohjaajana useissa suomalaisissa televisiosarjoissa, kuten Putous, Diili, Idols ja Duudsonit tuli taloon. Hällfors tunnetaan erityisesti YouTubessa levinneestä viraalivideosta "Mtv3 Voittopotin juontajalla huono päivä!", jota on katsottu marraskuussa 2021 yhteensä 3,3 miljoonaa kertaa. Nykyisin hän asuu Vihdin Nummelassa vaimonsa ja kolmen lapsen kanssa.
Känkkäränkkä ja Artturi Robotti
Känkkäränkkä ja Artturi Robotti on suomalaisen laulajan Mikko Alatalon 13. albumi. Se julkaistiin Finnscandian Hi-Hat-levymerkillä vuonna 1984.